**Profesionālās ievirzes izglītības programmas VIZUĀLI PLASTISKĀ MĀKSLA audzēkņu Valsts konkurss**

2024./ 2025. mācību gads

**Tēma: restaurācija, restauratora profesija**

**Atbildes uz iesūtītajiem jautājumiem par Valsts konkursa uzdevumiem**

***Konkursa dalībnieki***

Jautājums: Kāda vecuma bērni var piedalīties?

Atbilde: Audzēkņu vecums nav noteikts, bet ir noteikta klašu grupa konkrētās izglītības programmās:

* septiņgadīgās programmas 4.-7. klases audzēkņi (“Vizuāli plastiskā māksla”, “Vizuāli plastiskā māksla I”, “Vizuāli plastiskā māksla II”);
* sešgadīgās programmas 3.-6. klases audzēkņi (”Vizuāli plastiskā māksla”);
* piecgadīgās programmas 2.-5. klases audzēkņi (”Vizuāli plastiskā māksla”, ”Vizuāli plastiskā māksla III”).

Jautājums: Vai var piedalīties ari 30V programmas audzēkņi?

Atbilde: Konkursa uzdevumus var veikt arī izglītības programmas “Vizuāli plastiskā māksla IV” (30V) taču konkursa tālākai kārtai šo audzēkņu darbi netiek izvirzīti.

***Par izstādi un noslēguma pasākumu***

Jautājums: Kas ir paredzēts 7. martā Rīgā?

Atbilde: Noslēguma seminārs un izstāde notiks 2025.gada 6.martā Ādažos. 7. martā notiks tikšanās ar Latvijas Etnogrāfiskā brīvdabas muzeja restauratoriem.

***Par video***

Jautājums: Vai video prezentāciju var veidot visiem restaurācijas uzdevumiem?

Atbilde: Video prezentāciju var veidot 3., 4., 5., 6. uzdevumiem.

***Par 1.uzdevumu MĀKSLAS DARBA REKONSTRUKCIJA***

Jautājums: Uz kāda materiāla ieteicams veikt glezniecības darbu reprodukciju izdrukas, kas būtu piemērotas konkursa darba veikšanai ar akrila krāsām.

Atbilde: Glezniecības darbu reprodukciju izdrukas ieteicamas uz iespējami biezāka papīra. Iespējama arī izdrukas uzlīmēšana uz cietākas pamatnes.

Jautājums: Vai glezniecības darbiem izdruku veidot gleznas fragmentam atbilstoši orģinālajam gleznas izmēram? Vai uz A3 pieejamo visu gleznas attēlu?

Atbilde: Var abējādi.

Jautājums: Kādi ir ieteikumi mākslas darbu izvēlei?

Atbilde:Nozīmīgi ir izvēlēties darbu ar mākslinieciskajām kvalitātēm. Ieteicama darba izvēlei, piemēram, saistībā ar jau mācību procesā iepazītu mākslinieku, mākslas žanru, stilu vai Latvijas kultūrvidi, piemēram, novadnieku. Nozīmīgs darba izvēles kritērijs ir iespēja iegūt drukai atbilstošas izšķirtspējas attēlu (iepriekš fotografētu vai iespēju to nofotografēt).

***Par 3.uzdevumu REPLIKAS ⃰ IZVEIDE. Telpisks objekts***

Jautājums: Vai izvēlētajam objektam ir jābūt reālam, aptaustāmam priekšmetam vai tas var būt attēls pēc kura tiek veikta replikas izveide?

Jautājums: Vai rekonstrukciju uzdevumos telpisks objekts  ir jāveido replika konkrētam objektam, kuru audzēkņi var pētīt  dzīvajā, vai der arī papīra veida izejmateriāls, resurss?

Atbilde: Ieteicams izvēlēties reālu objektu, kuru pētīt.

Jautājums: Vai replikas darbu var veidot kādā konkrētā mērogā, ja oriģināls ir paliels izmēros?

Atbilde: Jā, var veidot.

Jautājums: Vai ir pieļaujama BUTAFORIJA kā sajūtu restaurācija muzeja ekspozīcijai?

Atbilde: Var veidot butaforiju (repliku), ievērojot uzdevuma nosacījumus.

***Par 4.uzdevumu REPLIKAS ⃰ IZVEIDE. Tekstils***

Jautājums: Vai tekstildarba fragmenta repliku var veidot arī kā fragmentu, bet izmantotu praktiski lietojamam priekšmetam?

Atbilde: Var veidot kā fragmentu, kam ir izdomāts pielietojums.

Jautājums: Par replikas izveidi tekstilam. Minēts ir, ka audzēknis veido jaunu izstrādājumu vai fragmentu - repliku - līdzīgā materiālā, bet vai var izmantot citu  tehniku?

Atbilde: Nē, tad tā nebūs replika, bet interpretācija.